CELEX: C2006/178/81
Language: fi
Date: 2006-07-29 00:00:00
Title: Asia F-67/06: Kanne  16.6.2006  — Lesniak v. komissio

29.7.2006   
            
            
               FI
            
            
               Euroopan unionin virallinen lehti
            
            
               C 178/43
            
         Kanne 16.6.2006 — Lesniak v. komissio
   (Asia F-67/06)
   (2006/C 178/81)
   Oikeudenkäyntikieli: ranska
   Asianosaiset
   
      Kantaja: Christophe Lesniak (Bryssel, Belgia) (edustajat: asianajajat S. Orlandi, A. Coolen, J.-N. Louis ja E. Marchal)
   
      Vastaaja: Euroopan yhteisöjen komissio
   Vaatimukset
   
               —
            
            
               Henkilöstösääntöjen liitteessä XIII oleva 12 artikla on todettava lainvastaiseksi.
            
         
               —
            
            
               Päätös, joka tehtiin 8.8.2005 ja jolla kantaja nimitettiin Euroopan yhteisöjen virkamieheksi, on kumottava siltä osin kuin sillä vahvistettiin hänen palkkaluokakseen A*6, palkkataso 2 ja ikälisien määräytymisen alkamisajankohdaksi 1.9.2005.
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kilpailun EP/99/A, jota koskeva ilmoitus oli julkaistu vanhojen henkilöstösääntöjen ollessa voimassa, läpäissyt kantaja, joka tuolloin oli väliaikainen toimihenkilö palkkaluokassa A6 (josta on tullut A*10), oli uusien henkilöstösääntöjen voimaantulon jälkeen palkattu virkamieheksi ja luokiteltu palkkaluokkaan A*6.
   Sen lisäksi, että kantaja vetoaa hyvin samanlaisiin kanneperusteisiin kuin on esitetty asiassa F-12/06, (1) hän väittää, että komission olisi henkilöstösääntöjen liitteessä XIII olevan 5 artiklan 4 kohdan mukaan pitänyt myöntää hänelle sama palkkaluokka kuin joka hänellä oli väliaikaisena toimihenkilönä. Kantajan mukaan kyseistä säännöstä on nimittäin sovellettava myös avoimen kilpailun läpäisseisiin henkilöihin.
   
      (1)  EUVL C 86, 8.4.2006, s. 48.